2.  ลักษณะการประกอบธุรกิจ

(1) ประวัติความเป็นมาและการพัฒนาที่สำคัญ

  บริษัท ซันวู้ดอินดัสทรีส์ จำกัด (มหาชน) ได้เริ่มก่อตั้งขึ้นในปี 2523 ด้วยทุนจดทะเบียนเริ่มแรก
  6 ล้านบาท โดยกลุ่มวยากรณ์วิจิตร ในนาม “บริษัท ซันเฟอร์นิเจอร์
  จำกัด”วัตถุประสงค์เพื่อการผลิต เฟอร์นิเจอร์ประเภทไม้สักชนิดถอดประกอบได้
  เพื่อการส่งออกไปจำหน่ายยังตลาดต่างประเทศโดยมีโรงงานตั้งอยู่ที่ อำเภอบางไทร
  จังหวัดพระนครศรีอยุธยา บนเนื้อที่ประมาณ 23 ไร่

  ในปี 2524 บริษัทฯ ได้เริ่มผลิตชิ้นส่วนเฟอร์นิเจอร์ไม้สัก(Component)
  เพื่อการส่งออกโดยมีผู้บริหารและช่างเทคนิคที่เป็นคนไทยทั้งสิ้นแต่ในระยะยาวบริษัทฯประสบปัญหาเรื่องเทคนิคการผลิต
  ทำให้บริษัทฯไม่ประสบผลสำเร็จเท่าที่ควร ต่อมาบริษัทฯ
  ได้นำช่างชาวเดนมาร์คมาแก้ไขปัญหาเกี่ยวกับเครื่องจักรและได้เริ่มผลิตเฟอร์นิเจอร์ไม้สักทั้งชุดออกจำหน่ายเป็นแบบ
  Scandinavian Design โดยมีลักษณะเป็นเฟอร์นิเจอร์ใช้ภายในบ้าน ได้แก่ ชุดอาหาร
  ชุดรับแขก และได้เพิ่มการผลิตเฟอร์นิเจอร์ประเภท เตียง ตู้ โต๊ะ และปาร์เก้
  ซึ่งได้พัฒนาขยายการผลิตภัณฑ์เรื่อยมา ในปี 2529 บริษัทฯ เริ่มผลิตเฟอร์นิเจอร์สนาม (Garden
  Furniture) โดยลงทุนขยายเตาอบไม้ และติดตั้ง Boiler ใหม่ เพื่อขยายกำลังการผลิต ในปี
  2533 บริษัทฯ เริ่มการผลิตเฟอร์นิเจอร์ใช้ภายในบ้านโดยเพิ่มชนิดไม้ นอกจากไม้สัก เช่น
  ไม้โอ๊ค ไม้เชอรี่ ไม้ยางพารา ฯลฯ ในปีเดียวกันนี้ บริษัทฯได้เปลี่ยนชื่อเป็น “บริษัท
  ซันวู้ดอินดัสทรีส์ จำกัด” และได้เข้าถือหุ้น 100% ของบริษัทในกลุ่ม 2 บริษัท คือ บริษัท
  ซันแคบิเนท จำกัด มูลค่าการลงทุน 30 ล้านบาท (ปัจจุบันมีทุนจดทะเบียน 100 ล้านบาท)
  ประกอบกิจการ ผลิตและจำหน่ายเฟอร์นิเจอร์ภายในบ้าน และสำนักงาน และ บริษัท ลองซาน
  วีเนียร์ จำกัด มูลค่าการลงทุน 17 ล้านบาท ประกอบกิจการผลิตและจำหน่ายไม้บางวีเนียร์

  ในปี 2545 บริษัทฯ ได้แยกสายการผลิตเฟอร์นิเจอร์สนามมายัง ต.คลองจิก อ.บางปะอิน
  จ.พระนครศรีอยุธยา เป็นสาขาที่ 2 โดยโรงงานที่บางไทรกำลังปรับปรุงเพื่อทำการผลิต
  Building Materials เช่น ประตู, กรอบ และหน้าบาน, ไม้พื้น, และไม้ตกแต่งภายใน
  โดยเฉพาะให้กับบริษัทก่อสร้างบ้านในประเทศญี่ปุ่น

  ในปี 2546 บริษัทฯได้สร้างห้องสีที่บางไทรเพื่อเพิ่มประสิทธิภาพในการผลิตวัสดุก่อสร้าง
  (Building Materials) เป็นเงิน 11.73 ล้านบาท จากการเพิ่มกำลังการผลิตนี้ทำให้บริษัทฯ
  มียอดขาย Building Materials เพิ่มขึ้น 110.86 % จากปี 2545

  ปลายปี 2547 บริษัทได้เริ่มลงทุนในเครื่องจักรสำหรับผลิตไม้พื้นจริงสองชั้น ( 2 layers
  solid plank flooring) เริ่มผลิตได้ในเดือน เมษายน 2548 โดยใช้งบลงทุนทั้งสิ้น 35
  ล้านบาท

  ปี 2548 เนื่องจากมีปัญหาด้านเครื่องจักรสำหรับผลิต ทำให้เลื่อนแผนการผลิตและแผนการ

  ขายไป

  ปี 2549 ได้เริ่มโครงการคลังสินค้ากลาง (Logistic)
  เพื่อใช้เก็บสินค้าที่ยังไม่ถึงเวลาส่งให้ลูกค้า OBM (Gardenside ประเทศสหรัฐอเมริกา และ
  Lister Lutyens ประเทศอังกฤษ) เพื่อให้บริษัทฯ สามารถผลิตสินค้าของลูกค้า OBM
  ในช่วงฤดูกาล ทำให้โรงงานมีการผลิตตลอดทั้งปี

  ปี 2550 บริษัทฯ ได้รับการรับรอง Smart Wood Chain-of-Custody Company ทะเบียน

  SW-COC-000896 จากโครงการ Smart Wood Program of the Rainforest Alliance
  ซึ่งเป็นมาตรฐานของ Forestry Stewardship Council (FSC)
  องค์กรได้มีการผลิตสินค้าภายใต้มาตรฐานของ FSC ที่กำหนด ทางบริษัทฯ
  ได้นำไม้จากส่วนป่าที่ได้รับการรับรองจาก FSC ภายใต้มาตรฐาน Forestry Management
  มาใช้ในการผลิตสินค้าให้ตรงตามข้อกำหนดของทาง FSC เพื่อเป็นการอนุรักษ์ทรัพยากรป่าไม้
  โดยใช้ไม้ที่ได้รับการตรวจรับรองแล้วว่าเป็นไม้ที่มิได้นำมาจากป่าธรรมชาติ
  เป็นการช่วยลดภาวะโลกร้อน และภัยธรรมชาติอันเกิดจากการตัดไม้ทำลายป่า ทางบริษัทฯ
  ได้ให้ความสำคัญในเรื่องนี้เป็นอย่างยิ่ง
  โดยได้นำไม้ที่ได้รับการรับรองมาผลิตงานให้ได้มูลค่าอย่างสูงสุด ผ่านกระบวนการที่เรียกว่า
  Environmental Engineered Teak (EET) ซึ่งเป็นการใช้ไม้อย่างคุ้มค่า

  ปี 2551 จากปัญหาเศรษฐกิจโลก
  ทำให้การส่งสินค้าไปจำหน่ายยังต่างประเทศไม่เป็นไปตามเป้าหมายของกลุ่มบริษัทฯ
  จากยอดจำหน่ายสินค้าที่ลดลง การปรับตัวสูงขึ้นของต้นทุนวัตถุดิบจากต่อเนื่องตั้งแต่ปี 2549
  เป็นต้นมา ผลกระทบจากอัตราแลกเปลี่ยนในการแข็งค่าของเงินบาท ทำให้รายได้บริษัทฯลดลง
  เป็นผลทำให้กลุ่มบริษัทฯ มีผลการดำเนินงานขาดทุนจำนวน 285.64 ล้านบาทในปี 2550

(2) การประกอบธุรกิจ

  ภาพรวมการประกอบธุรกิจของกลุ่มบริษัทฯ

100% 100% 100%

100%

Gardenside International, Inc.

(USA)

40%

Lister Lutyens Co., Ltd.

  (UK)

หมายเหตุ : ในปี 2006 ผู้ถือหุ้นรายย่อยของ Lister Lutyens Co., Ltd. (Lister UK)
ได้มอบอำนาจการบริหาร

  Lister UK ให้ Sun Wood Industries Plc. ทำให้งบการเงินรวมของ Sun Wood
  ต้องนำงบการเงิน

  ของ Lister UK เข้ามารวมด้วย

(3) โครงสร้างรายได้ของกลุ่มบริษัทฯ

สายผลิตภัณฑ์ / กลุ่มธุรกิจ ดำเนินการโดย % การถือหุ้นของบริษัทฯ

รายได้จากการขาย

-   เฟอร์นิเจอร์สนาม และ

  ผลิตภัณฑ์วัสดุก่อสร้างไม้และตกแต่ง บมจ. ซันวู้ดอินดัสทรีส์

-   เฟอร์นิเจอร์สนาม Gardenside International Ltd. 100%

Lister Lutyens Co., Ltd. 40%

Lister 1883, LLC 90% (ปิดกิจการต้นปี 2550)

-   เฟอร์นิเจอร์ภายใน บริษัท ซัน แคบิเนท จำกัด 100%

-   แผ่นไม้วีเนียร์ บริษัท ลองซาน วีเนียร์ จำกัด 100%

(4) เป้าหมายการดำเนินธุรกิจ (Goal)

  บริษัทมีเป้าหมายที่จะรักษาความเป็นผู้นำทางด้านเฟอร์นิเจอร์ไม้สักในขณะเดียวกันจะพัฒนาให้บริษัทเป็นผู้ผลิตสินค้าผลิตภัณฑ์ไม้สำหรับบ้านอยู่อาศัยเพื่อความเป็นอยู่ที่ทันสมัยโดยใช้ไม้ที่มีคุณค่าสูง
  เช่น ไม้สัก ไม้โอ๊ค

  ไม้แอช เป็นต้น ซึ่งเป็นวัตถุดิบที่สำคัญให้ครบวงจรภายใน 4 ปี
  โดยใช้วัสดุไม้ให้เกิดประโยชน์สูงสุด และใช้เทคโนโลยี่ในการผลิตใหม่ๆ เพื่อลดต้นทุนการผลิต